Madeleine West

Melanie Ann Weston (1980-yil 26-iyulda tugʻilgan), professional ravishda Madeleine West nomi bilan tanilgan, avstraliyalik aktrisa, muallif va rejissyor. U 2000-yildan 2003-yilgacha va 2017-yildan 2020-yilgacha „Neighbours“ serialida Dee Bliss va Andrea Somers rollarini ijro etgan. 2007-yildan 2010-yilgacha „Satisfaction“ filmida yuqori toifali eskort Mel rolini, „House Husbands“ serialidagi Dimity rollarini oʻynagani bilan mashhur. Keyinchalik Underbelly va Fat Tony & Co. filmlarida ham ishtirok etgan. West 2016-yilda The Wrong Girl filmi uchun kastingdan oʻtadi. U shuningdek, „Six Under Eight“ nomli ota-onalar kitobini yozgan. U 2007-yilda WWE tomonidan ishlab chiqarilgan „The Condemned“ filmida Stone Cold Steve Austinning rafiqasi Sarah rolini oʻynagan.

Hayoti 
Melanie Enn Weston Woodendda tugʻilgan va shu yerda oʻsgan. U Woodend boshlangʻich maktabida va sakkizta oʻrta maktabda oʻqigan (oʻgay otasining muhandislik ishlari tufayli uning oilasi butun mamlakat boʻylab koʻp marta koʻchishgan). West yoshligidan oilasi va doʻstlari qarshisida oʻz chiqishlarini namoyish qila boshlagan. U 1992-yilda New South Walesning iqtidorli bolalar drama ansambliga oʻqishga kiradi va keyinchalik Swinburne University of Technology, Tamworth Conservatorium of Music va Riverina drama ansamblida tahsil oladi.

Madeleine West 2023-yil yanvar oyida bolaligida jinsiy zoʻravonlikka uchraganini maʼlum qiladi. Zoʻravonlik u 5 yoshligida boshlangan va besh yil davom etgan.

Westga zoʻravonlik qilgan odam uning qoʻshnisi boʻlgan Peter White ismli odam edi. 2022-yilda West hozirda tadbirkor, sobiq santexnik va oʻzining katta oilasiga ega boʻlgan Whitega nisbatan adolatli qaror qabul qiladi. West White bilan uning uyida uchrashadi. White bildirmagan holda, West ovoz yozish moslamasini taqib olgan edi. White zoʻravonlikni inkor etmaydi, lekin u buni eslay olmasligini daʼvo qiladi. U Westdan kechirim soʻragan. Whitening boshqa bolalarni tahqirlaganini va qurbonlarining jami yetti nafarga yetganini aniqladi va barcha qurbonlar Whitening zoʻravonligini fosh qilishda Westgaga yordam beradi va buning natijasida White 33 ta jinsiy jinoyatda ayblanadi. 73 yoshli White sudda aybiga iqror boʻladi va 15 yillik qamoq jazosiga hukm qilinadi.

Ijodiy faoliyati 
Madeleine West Deakin Universityda huquqshunoslik fakultetida oʻqishga kiradi. U aktyorlik faoliyatini boshlash uchun keyinchalik oʻqishni nomaʼlum muddatga qoldiradi. West 1999-yilda Australian Drug Foundationning „Eng yaxshi boʻl“ stipendiyasi bilan taqdirlanadi. Uning havaskor teatr ishlari qatoriga Arsenic and Old Lace, Night Reflections, Theatre in the Raw, Bye Bye Birdie, va Snow Queen kiradi. West 1999-yilda Di Bliss rolida Neighboursda ishlay boshlaydi. Ikki yildan soʻng u Logie Awardsda „Eng mashhur yangi ayol isteʼdodi“ nominatsiyasiga nomzod boʻlgan. West 2003-yil mart oyida shartnoma muddati tugaganidan keyin Neighboursni tark etishi haqida eʼlon qiladi. Uning soʻnggi sahnalari aprel boshida suratga olinadi.

West 2008-yilda Underbelly kriminal dramasida Danielle McGuire rolida paydo boʻlgan. 2011-yilda u Winners & Losersdagi Deidre Gross rolida ishlay boshlaydi. West avvalroq uchinchi farzandiga homilador boʻlgani sababli shouda ishtirok etishdan bosh tortgan edi
.

Madeleine West 2013-yilda House Husbands serialining ikkinchi qismida Dimity rolida paydo boʻladi. U, shuningdek, roʻyhatga oluvchi mehmonxona hodimi sifatida „Mr & Mrs Murder“ epizodida ishtirok etgan.

Madeleine West 2017-yilda „Neighbours“ga qaytib, Di Bliss qiyofasidagi Andrea Somers rolini oʻynaydi. Madeleine West, shuningdek, „The Wrong Girl“ filmidagi telekoʻrsatuv boshlovchisi Erica Jones roli oʻynaydi. Uning „Six Under Eight“ nomli birinchi kitobi 2017-yilning mart oyida chop etilgan va shundan beri West Lily D, V. A.P deb nomlangan bolalar kitoblari seriyasini chiqaradi.

Madeleine West sobiq detektiv Gary Jubelin bilan 2023-yilda sakkiz qismli "Predatory" podkast seriyasida ishlagan.

Shaxsiy hayoti 
Madeleine West 2005-yilda restoran egasi Shannon Bennett bilan munosabatlarga kirishishdan oldin „Shopping for Love“ boshlovchisi Pete Lazer bilan unashtirilgan. Madeleine West va Shannon Bennettning olti farzandi bor: Fenix (2005-yil dekabrda tugʻilgan), Hendrix(2008-yil aprelda tugʻilgan), Xascha (2010-yil iyul oyida tugʻilgan), Xanthe (2012 yilda tugʻilgan) va Xalia va Margaux egizaklari(2014-yilda tugʻilgan). West farzandlarining ismlari qasddan X harfi bilan boshlanmaganligini taʼkidlaganWest was engaged to Shopping for Love co-host Pete Lazer, before entering into a relationship with Shannon Bennett, a restaurateur, in 2005. The couple have six children together; Phoenix (born December 2005), Hendrix (born April 2008), Xascha (born July 2010), Xanthe (born 2012) and twins, Xalia and Margaux (2014). West commented that the Xs in the names did not start out as intentional. In September 2018, West confirmed that she and Bennett had separated, but were "striving to reconnect as friends and parents." 
. 2018-yil sentabrida West Bennet bilan ajrashganini tasdiqlagan .

West 2020-yildan beri ekolog Maximo Bottaro bilan aloqada boʻlib, u bilan oʻzining ReForest Now tashkilotida koʻngilli volontyorlik vaqtida uchrashgan.

Madeleine Westni 2002-yil iyul oyida Sidneyda avtobus urib yuboradi. Aktrisa hushidan ketgan vaqtda talon-taroj ham qilingan.

Filmografiyasi

Filmlari

Televizion filmlari

Manbalar